15. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ  ΣΥΓΚΟΙΝΩΝΙΩΝ Αριθ.Δ/19571/2148 της 18/19 Οκτ.1977 (ΦΕΚ Β΄ 1033) Περί εγκρίσεως μισθώσεως τουριστικών λεωφορείων Δ.Χ. από τον ΟΣΕ για την συγκοινωνιακή εξυπηρέτηση των παραλλήλων με το σιδηροδρομικό δίκτυό του, λεωφορειακών γραμμών. Έχοντας υπόψη: 1.Τις διατάξεις του άρθρ.32 του Νόμ.588/77, «περί οργανώσεως των Αστικών Συγκοινωνιών Πρωτευούσης και άλλων τινών διατάξεων». 2.Τις υπ’ αριθ.2566/2.8.1977 και 2565/2.8.1977 εισηγήσεις του Διοικητικού Συμβουλίου του ΟΣΕ, αποφασίζουμε: 1.Επιτρέπουμε την από τον ΟΣΕ μίσθωση τουριστικών λεωφορείων Δ.Χ. ή λεωφορείων των ΚΤΕΛ για την συγκοινωνιακή εξυπηρέτηση των, με το άρθρ.32 του Νόμ.588/77, προβλεπομένων παραλλήλων, με τα σιδηροδρομικά δίκτυα λεωφορειακών γραμμών. 2.Ο αριθμός των μισθουμένων λεωφορείων από τον ΟΣΕ, για την συγκοινωνιακή εξυπηρέτηση των ως άνω γραμμών, δεν θα υπερβαίνει τα 110 και η διάρκεια της συμβάσεως μισθώσεως αυτών θα είναι διετής από της υπογραφής της παρούσης, με δικαίωμα παρατάσεως ακόμη μιας διετίας. 3.Ο ΟΣΕ, τη σύμβαση αυτή δύναται να την καταγγείλει μονομερώς όταν αποκτήσει ιδιόκτητα λεωφορεία αυτοκίνητα, όπου θα μειώνεται ανάλογα από τη σύμβαση ο αριθμός των μισθουμένων από αυτόν λεωφορείων αυτοκινήτων. 4.Τα κατά τα άνω μισθούμενα παρά του ΟΣΕ τουριστικά λεωφορεία πρέπει να παρέχουν τα εχέγγυα ασφαλούς κυκλοφορίας, εν πάση δε περιπτώσει να μη έχουν υπερβεί την δεκαετία από της χορηγήσεως της πρώτης αδείας κυκλοφορίας. 5.Ωσαύτως από της υπογραφής της παρούσης παύει ο ΟΣΕ να εκτελεί συγκοινωνία επί άλλων λεωφορειακών γραμμών, πλην των αναφερομένων στο Νόμο. 